Hannes Orlamünder

Hannes Orlamünder (født 24. juli 1999) er en tysk aker, som har gull på stafett og sølv i dobbel fra Vinter-OL for ungdom 2016 på Lillehammer som fremste internasjonale meritter. I dobbel kjører han sammen med Paul Gubitz, og de representerer klubben RRC Zella-Mehlis.

Han begynte med aking i 2003.

Idrettskarriere 
2014/15
I verdenscupen i aking for ungdom 2014/15 deltok han i dobbel sammen med Paul Gubitz, og disse vant ett løp - i Oberhof i januar. De kom på 6.-plass sammenlagt i verdenscupen for ungdom.

2015/16
Hans beste plassering i verdenscupen i aking 2015/16 for junior er en andreplass ved rennet på Lillehammer i november. I januar 2016 deltok han ved junior-EM i aking, der han kom på 3.-plass sammen med Gubitz. De samme to deltok også ved junior-VM i aking 2016, der de kom på 5.-plass.

Han deltok ved Vinter-OL for ungdom 2016 på Lillehammer, der han fikk to medaljer. I dobbel for gutter kom han og Gubitz på 2.-plass, bak italienske Felix Schwarz og Lukas Gufler. I lagstafetten kom Tyskland på 1.-plass.

Referanser

Eksterne lenker 
 
  Profil hos ungdoms-OL 2016 
  Profil hos BSD

Tyske akere
Deltakere under Vinter-OL for ungdom 2016
Fødsler i 1999